
Parlamentul României

Camera Deputaţilor

Comisia pentru apărare, ordine                                                              Bucureşti, 24.09.2003

publică şi siguranţă naţională                                                                  PL 547/2003
Nr.32/563/2003

RAPORT

asupra proiectului de Lege pentru ratificarea Acordului privind constituirea Consiliului  de Planificare a Urgenţelor Civil-Militare pentru Sud-Estul Europei, deschis spre semnare la Sofia la 3 aprilie 2001

1. În conformitate cu prevederile art.89 din Regulamentul Camerei Deputaţilor, Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, în procedură obişnuită, cu proiectul de Lege pentru ratificarea Acordului privind constituirea Consiliului de Planificare a Urgenţelor Civil-Militare pentru Sud-Estul Europei, deschis spre semnare la Sofia la 3 aprilie 2001, trimis cu adresa nr. 547 din 11.09.2003 şi înregistrat cu nr. 32/563 din 11.09.2003.


Consiliul Legislativ, cu nr.889/13.06.2003, a avizat favorabil proiectul de lege, cu anumite observaţii şi propuneri.


Comisia pentru politică externă şi Comisia juridică, cu nr. 33/547 respectiv, nr.31/939 din 16.09.2003 au avizat favorabil acest proiect de lege. 


Prin ratificarea acestui Acord se urmăreşte instituirea cadrului juridic multilateral necesar planificării şi coordonării resurselor disponibilizate pentru intervenţia în cazul dezastrelor şi înlăturarea urmărilor acestora. Devenind parte a acestui organism, România poate beneficia de asistenţă specializată din partea  statelor membre ale Consiliului, în eventualitatea unor situaţii de urgenţe civil-militare. 

Proiectul face parte din categoria legilor ordinare şi a fost adoptat de Senat, în şedinţa din 4 septembrie 2003, potrivit prevederilor art. 74 alin.(2) din Constituţie.

2. La dezbaterea proiectului de lege a participat în calitate de invitat, conform art. 51 şi 52 din Regulamentul Camerei Deputaţilor, domnul Mircea Alexandru, secretar de stat pentru Relaţia cu Parlamentul, din Ministerul Administraţiei şi Internelor.

3. La lucrările comisiei au fost prezenţi 23 deputaţi, din totalul de 26 de membri ai comisiei.

4.  Proiectul de lege a fost adoptat cu unanimitatea voturilor deputaţilor prezenţi.

În urma dezbaterii, în şedinţa din 23 septembrie 2003, comisia a hotărât să supună acest proiect de Lege Plenului Camerei Deputaţilor spre dezbatere şi adoptare, în forma adoptată de Senat.

      VICEPREŞEDINTE ,                                                                              SECRETAR,

           Marcu TUDOR                                                                                  Ristea PRIBOI

Red.s.c. Anca Barb

